NaiveNeuron/SloPal huggingface dataset:
Nicholsonová, Lucia, poslankyňa NR SR (2013-06-04):
Chcem vám prečítať krátky úryvok z článku, ktorý tiež uverejnil denník SME v týchto dňoch. Možnože viete, možnože nie, spustili nový server, ktorý sa volá Rómovia.sme.sk, je fajn to občas navštíviť. Tam uvidíte, že to, čo tu pred chvíľou hovoril aj pán poslanec Kuffa, sa úplne míňa nejakému obrazu z reality, pretože to je naozaj obraz z ideálneho sveta, ktorý ale v tých rómskych osadách, žiaľbohu, nefunguje. Podtitul z toho článku je: „Bez škôlky po slovensky nerozumejú.“ Je to reportáž z Keceroviec, ktorá má veľmi známu rómsku osadu. Neviem, koľkí z vás tam boli. Len krátky úryvok: „V prvom ročníku sa hlási iba polovica detí. Učiteľka sa ich totiž spýtala, kto chodil do škôlky. Deti, ktoré ani nehovoria po slovensky začínajú v nultom ročníku. Nie vždy to stačí. Prepadáva až polovica prvákov,“ polovica prvákov, „čo je najviac na škole.“ „Ona nevie čítať,“ smeje sa štvrták Lukáš svojej spolužiačke na slovenčine. Natália naozaj ledva hláskuje slová. Nie jej vôbec nič rozumieť." Štvrták? To je, koľko má to dieťa rokov? Desať? Bez toho, aby tie deti chodili do škôlky, nič nedosiahneme. Môžeme mať prípravné ročníky, môžeme mať nulté ročníky. Nedosiahneme s ich základným vzdelaním absolútne nič. Posledná vec, na ktorú by som rada upriamila vašu pozornosť. V Spojených štátoch amerických, v Spojených štátoch funguje obrovský program, ktorý pôvodne spustili pre indiánske deti v rezerváciách na základných školách. Išlo o to, aby ich alternatívnym spôsobom vzdelávali, momentálne ten program funguje zhruba 10 rokov a začali to evaluovať. BBC uverejnilo perfektnú reportáž, mám to aj v printovej verzii, pokiaľ by ste mali záujem. Tie centrá sa volajú The Sure Start Centers a názov toho článku je: „Are children really benefiting?“ To znamená, že po desiatich rokoch zisťujú, či skutočne to prinieslo to, čo si od toho očakávali. Funguje to len na základných školách a zistili, že sa to míňa účinku. Napchali do toho strašne veľa peňazí. A ten dôvod, prečo sa to míňa účinku na tých základných školách, je ten, že je príliš neskoro. Deti, ktoré začnú chodiť do týchto škôl, jednoducho už nedokážu zmeniť, nedokážu podchytiť tie prvé ročníky, ich doslova učia to, čo u nás na tých školách na zmiešanom území. (Zaznievanie gongu.) Učia ich umývať si ruky a chodiť na záchod a jemnú motoriku a držať pero alebo ceruzku v ruke, ale začínajú príliš neskoro. Strácajú veľa drahocenného času a stojí to strašne veľa peňazí, takže jednoznačne z tejto analýzy, ktorá sa konala po celých Spojených štátoch na všetkých relevantných školách, a robili to univerzitní profesori plus s ľuďmi z aplikačnej praxe, to znamená z tých dotknutých škôl, jednoznačne z toho vyplynulo, že ak sa ten program The Sure Start Centers nebude nadväzovať na predškolskú výchovu, tak to budú vyhodené peniaze a efektivita bude absolútne nulová. Tým, ktorí ma počúvali v sále, ďakujem za pozornosť. Opäť veľmi dúfam, že tento návrh zákona posuniete aspoň do druhého čítania, kde som otvorená akýmkoľvek pozmeňujúcim návrhom. Ďakujem. (Potlesk.)
Pellegrini, Peter, predseda NR SR (2015-10-01):
Ďakujem pekne. Prosím uviesť do záznamu. Budeme pokračovať o 11.25 hod. (Prestávka.) (Po prestávke.)
Beblavý, Miroslav, poslanec NR SR (2019-05-15):
Ďakujem, pani predsedajúca za slovo. Dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený k tomuto návrhu zákona. Môžem konštatovať, že návrh spĺňa všetky podmienky uvedené v rokovacom poriadku pre jeho ďalšie schvaľovanie. Predseda Národnej rady navrhol, aby tento návrh prerokoval ústavnoprávny výbor, ktorý zároveň má byť gestorský a toto by mal vykonať do 18. júna. Ja sa ako spravodajca stotožňujem s týmto odporúčaním a rozhodnutím predsedu Národnej rady a odporúčam teda ho prideliť tomuto výboru ústavnoprávnemu aj s lehotami, ktoré sú uvedené. Zároveň ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že tento návrh prerokuje aj v druhom čítaní, pretože zo znenia návrhu zákona je zrejmý účel navrhovanej úpravy. Ako bolo povedané, je to zákon, ktorý v podstate vykonáva navrhovanú zmenu ústavného zákona a táto zmena už bola v tomto parlamente opakovane prerokovávaná v posledných rokoch. Takže je zrejmé, o čo tu ide všetkým, ktorí chcú či už podporiť, alebo nepodporiť tento návrh. A preto, prosím, otvorte všeobecnú rozpravu. Ďakujem.
Antal, Marek, poslanec NR SR (2020-04-28):
Ďakujem. Pán poslanec Ledecký, Vlado, ty si to dokázal, ty si to svojimi schopnosťami ukázal, že sa to dá, a preto som veľmi rád, že sa ujímaš tejto iniciatívy a pokúsiš sa o to, aby to, čo si dokázal v malom, aby si dokázal aj vo veľkom, a dúfam, že dostaneš dostatočnú podporu. Keď sa povie menej rozvinuté regióny, tak každého asi napadne vyššia nezamestnanosť, chudoba, rómske osady, málo práce. Čo s tým? V každom väčšom alebo menšom okresnom meste automobilka nebude, takže tú prácu tam treba doniesť iným spôsobom. A práve preto veľkú časť nášho programového vyhlásenia venujeme podpore malého a streného podnikania. Musia existovať dobré spojenia a železničné, autobusové, cesty II., III. triedy, pretože tie ekonomické centrá, tých bude menej, tam sa tí ľudia potrebujú dostať za prácou a tú prácu treba mať. To je to podstatné. A to je tá jedna časť. Tá druhá časť je na vrchole pyramídy, sú to tí mladí, šikovní ľudia, ktorí nám odchádzajú, a regióny sa nám vyľudňujú. Viac ako 17 % študentov študuje v zahraničí. V Košiciach dokonca... (ruch v sále), ďakujem, že ma nerušíte... (zaznievanie gongu), v Košiciach dokonca chodia české univerzity a robia tam výberové konania, aby najlepších študentov zobrali a poslali na štúdium do Prahy. Oni sa už nevracajú. Vráti sa nám možno 30 % a tých, a ten zvyšok sa nám nevráti. A viete, čo je dôvod číslo 1? Ten dôvod č. 1 je nefunkčný štát. Nedôvera v štát. A preto sa musíme pokúsiť tento štát opraviť. Aj to je v našom programovom vyhlásení, aby sme tých mladých... (Prerušenie vystúpenia časomerom a ruch v sále.)
M. Dzurinda, predseda vlády SR: (2001-10-04):
A druhá časť, na ktorú chcem reagovať, je, že vraj sme nereagovali na hlas pani Maes. Pani poslankyňa, vy sa pýtate v otázke, kde bola reakcia vlády. Snažím sa vám vysvetliť, že reakcia vlády na tento hlas by bola neobyčajne preexponovaná a že by bola kontraproduktívna. Ale vy ste prepočuli v mojej odpovedi, že máme ľudí, ktorí sa aj takýmito hlasmi zaoberajú, že chodíme napr. aj na tieto semináre poriadané na pôde Európskeho parlamentu a že na týchto seminároch ľudia, ktorí sú na to určení, sa k takýmto hlasom vyjadrujú. Všetko, pani poslankyňa.
Zmajkovičová, Renáta, podpredsedníčka NR SR (2013-09-19):
S faktickou poznámkou pán poslanec Přidal.
Laššáková, Jana, podpredsedníčka NR SR (2012-12-13):
Pán poslanec Vašečka za poslanecký klub OĽaNO. Nech sa páči, máte slovo.
T. Bastrnák, poslanec: (2005-06-29):
V čl. I sa za bod 63 vkladajú nové body 64 a 65, ktoré znejú: 64.  § 91 ods. 4 znie: „Na prevod  akcií transformovaného zdravotníckeho zariadenia vo vlastníctve štátu na iné osoby sa vzťahujú predpisy o podmienkach prevodu štátu na iné osoby, ak ďalej nie je ustanovené inak.“ Bod 65. § 91 sa dopĺňa ods. 5 až 7, ktoré znejú:  5. „Prevod akcií transformovaného zdravotníckeho zariadenia možno vykonať len na základe rozhodnutia vlády Slovenskej republiky o privatizácii majetkovej účasti štátu na základnom imaní a transformovaného zdravotníckeho zariadenia (ďalej len majetková účasť štátu). Majetková účasť štátu nesmie klesnúť pod 51 percent.“ Bod 6. „Na základe rozhodnutia vlády Slovenskej republiky o privatizácii majetkovej účasti štátu možno akcie transformovaného zariadenia bezodplatne previesť len na verejné vysoké  školy, Slovenskú zdravotnícku univerzitu v Bratislave, samosprávne kraje alebo obce. Súčasťou zmluvy o bezodplatnom prevode akcií musí byť desaťročný zákaz nakladania s akciami.“ Posledná veta ods. 5 platí rovnako. A odsek 7. „V prípade zvýšenia alebo zníženia  základného imania transformovaného zdravotníckeho zariadenia majetková účasť štátu nesmie klesnúť pod 51 percent.“ Ďalšie body sa primerane prečíslujú. Odôvodnenie: Jednoznačne sa upravujú podmienky prevodu akcií transformovaného zdravotníckeho zariadenia. Tieto podmienky sa upravujú komplexne, t. j. aj v prípade odplatného prevodu. Navrhuje sa, aby o každom prevode akcií transformovaného zdravotníckeho zariadenia rozhodovala vláda, jednoznačne sa ustanovuje aj najnižší podiel štátu na základnom imaní, a to aj pre prípad zvýšenia alebo zníženia. Navrhuje sa, aby majetková účasť štátu nebola nižšia ako 51 percent, a to aj v prípade zvýšenia alebo zníženia základného imania. V súlade s doterajšou úpravou na bezodplatný prevod majetku transformovaného zdravotníckeho zariadenia viaže na taxatívne ustanovené subjekty a ponecháva sa pri bezodplatnom prevode desaťročný zákaz nakladania s akciami. Ďakujem pekne.
Chren, Martin, poslanec NR SR (2011-10-11):
Vážený pán poslanec, milý Laco, hovoril si o kolektívnej a o osobnej zodpovednosti. Z tohto pohľadu je hlasovanie SaS o eurovale naozaj precedensom. Nie je to však precedensom o jednotnej spoločnej európskej mene. Je to precedensom o povolení, o mandáte klamať, zavádzať a podvádzať. Práve toto, takýto mandát potrebujú politici starej generácie. Potrebujú si nechať posvätiť svoje podvody a klamstvá a nájsť z nich nejaký fiktívny únik, nejaké fiktívne riešenie, pretože ak to prejde jednému z nich, prejde to všetkým. Dnes som už povedal jeden citát Thomasa Jeffersona a spomínam si ešte na jeden: „Ak sa bezprávie stáva pravidlom, vzdor sa nevyhnutne stáva povinnosťou.“ Takto to cítime a takto to cítim aj ja v súvislosti s hlasovaním o situácii a o postupe, kde sa v Európskej menovej únii pravidlá porušovali, kde sa podvádzalo, zavádzalo niekoľko rokov a kde jediným riešením je priznať si chybu a začať odznova.
Schlosár, Rastislav, poslanec NR SR (2016-09-08):
Ďakujem za slovo. Ja by som sa chcel spýtať navrhovateľa pána poslanca Dostála, nakoľko mi na moju otázku neodpovedal na ústavnoprávnom výbore, či by ako správny demokrat, za ktorého sa určite považuje, zakázal aj také politické strany, ktoré napríklad poukazujú alebo budú poukazovať a kritizovať vpád Turkov na územie Slovenska v 16. storočí, keď tu Turci vraždili, znásilňovali a rabovali, pretože aj takáto kritika môže vyvolať v nejakých skupinách nenávisť, môže podnietiť nenávisti. A ak by práve takéto skupiny, resp. politické strany, ktoré podľa neho svojou činnosťou a programom podnecujú k nenávisti, najradšej zakázal. Takže či by aj za takúto kritiku chcel zakázať nejakú politickú stranu.
Šimečka, Michal, podpredseda NR SR (2024-04-24):
Ďakujem pekne. Vyhlasujem týmto rozpravu za skončenú a chcem sa spýtať, či pán minister k nej chce ešte zaujať stanovisko. Vyzerá, že je tomu tak. Pán minister, nech sa páči.
Pellegrini, Peter, predseda NR SR (2015-11-25):
Prezentujme sa a hlasujme o návrhu zákona ako o celku. Odporúčanie gestorského výboru schváliť. (Hlasovanie.) Prítomných 138 poslancov, za hlasovalo 80, proti bol 1, zdržalo sa 56, nehlasoval 1. Konštatujem, že sme schválili vládny návrh novely zákona č. 578/2004 Z. z. o poskytovateľoch zdravotnej starostlivosti. Pani poslankyňa, idete vy za pána Andreánskeho uvádzať hlasovanie? Lebo teraz je na rade pán poslanec Andreánsky (reakcia spravodajkyne), ktorý v druhom čítaní uvedie hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia, tlač 1719, bod 58 schváleného programu. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1719.)
Kamenický, Ladislav, poslanec NR SR (2013-09-18):
Ďakujem. Vážený pán predsedajúci, dovoľte, aby som ako určený spravodajca predniesol správu Výboru Národnej rady Slovenskej republiky pre financie a rozpočet o výsledku prerokovania Správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2012, tlač 594. Správu pridelil predseda Národnej rady svojím rozhodnutím č. 574 zo dňa 26. júna 2013 na prerokovanie Výboru Národnej rady Slovenskej republiky pre financie a rozpočet do 30. augusta 2013. Ako gestorský výbor určil výbor Národnej rady pre financie a rozpočet, ktorý pripraví o výsledku prerokovania uvedeného materiálu vo výbore návrh na uznesenie Národnej rady Slovenskej republiky. V súlade s rozhodnutím predsedu Národnej rady č. 574 z 26. júna 2013 výbor prerokoval správu a prijal k nej uznesenie č. 198 zo dňa 27. augusta 2013. Uvedený výbor predloženú správu zároveň zobral na vedomie a odporučil Národnej rade správu tak isto zobrať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 203 zo dňa 2. septembra 2013. Určil mňa za spravodajcu výboru. Výbor ma poveril predniesť správu na schôdzi Národnej rady, po druhé, navrhnúť Národnej rade postup pri hlasovaní a hlasovať o predmetnej správe ihneď po ukončení rozpravy k nej. Zároveň odporučil Národnej rade podľa § 26 ods. 1 zákona Národnej rady Slovenskej republiky o rokovacom poriadku vysloviť súhlas, aby predseda Rady pre rozpočtovú zodpovednosť Ivan Šramko správu uviedol a mohol vystúpiť v rozprave na schôdzi Národnej rady. Návrh uznesenia Národnej rady je prílohou tejto správy. Pán predsedajúci, skončil som, otvorte, prosím, rozpravu.
Ledecký, Vladimír, poslanec NR SR (2022-12-02):
Pán predsedajúci, dajte, prosím, hlasovať o pozmeňujúcom návrhu pána poslanca Jozefa Lukáča.
Hatráková, Katarína, poslankyňa NR SR (2022-03-15):
Ďakujem pekne. Vážený pán predsedajúci, panie poslankyne, páni poslanci, dovoľte mi, prosím, predložiť krátky pozmeňujúci návrh. Jeho obsahom je legislatívnotechnická úprava v nadväznosti na zákon, ktorým sa mení a dopĺňa zákon č. 311/2001 Z. z. a Zákonník práce v znení neskorších predpisov a o zmene a doplnení niektorých zákonov vrátený prezidentkou (tlač 938), ktorý už obsahuje § 72at. Teraz pristúpim k doslovnému predneseniu pozmeňujúceho návrhu: V čl. II v 18. bode v úvodnej vete sa slová „§ 72as“ nahrádzajú slovami „§ 72at“ a slová „§ 72at“ sa nahrádzajú slovami „§ 72au“. Zároveň sa označenie paragrafu prechodných ustanovení „§ 72at“ nahrádza označením „§ 72au“. Ďakujem.
Danko, Andrej, podpredseda NR SR (2024-01-11):
Pani poslankyňa Kalmárová.
Majerský, František, poslanec NR SR (2024-06-12):
Tomáš, ďakujem za vystúpenie. Kolegovia z koalície, viacerí z vás, si myslím, že vy čítate a vidíte príspevky na facebooku, kde sa zbierame, alebo sa skladajú ľudia na lie... na zbierku na lieky onkologické, na ktoré štát nemá peniaze. Určite z vás niektorí na takéto zbierky prispeli. Viete, kvôli čomu tie peniaze nemáme v štáte? Lebo takto plytváme peniazmi. Ten človek nám ročne a jeho inštitúcia ušetrila 100 miliónov euro. Tie peniaze sa mohli investovať do vzdelá... do ďalších liekov. Pamätáte si na, určite si pamätáte na mladú speváčku, ktorá, ktorá zahynula, lebo nemala včas liečbu. Vďaka aj jej iniciatíve sa ten liek schválil a dnes môžu ďalšie onkologické pacientky byť liečené. My dnes ideme normálne že hanebným spôsobom vyhodiť človeka, ktorý šetril štátu peniaze, aby sa mohli liečiť ďalší pacienti, aby sa mohli prispievať na ďalšie onkologické lieky. To vážne sa, to ideme dneska spraviť? Človeka, ktorý s nikým z nás tu nič nemá. Je to človek, ktorý prišiel zo zahraničia a šetrí štátu stovky miliónov eur ročne. To je... to sa nedá ani normálne že vysvetliť, že prečo to vlastne dneska ideme spraviť. Veď sa nad tým normálne zamyslite ľudsky, že prečo dnes takýmto spôsobom idete vyhodiť človeka, ktorý štátu šetril peniaze, aby sme mohli liečiť ďalších onkologických pacientov. Viete si na to odpovedať? Ja si to neviem na to odpovedať, prečo to robíte.
Pčolinský, Peter, podpredseda NR SR (2023-05-09):
Pán poslanec Blcháč.
Kollár, Boris, predseda NR SR (2021-12-07):
Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Viskupič, Jozef, poslanec NR SR (2012-12-13):
Ďakujem. Spomínal si na začiatku, že máš výhodu oproti ostatným kolegom tu, že si krátku dobu v politike. Máš aj druhú výhodu, bol si učiteľom a ešte aj debatérom. Je vidieť možno pri reakciách na tvoj prejav, že tým tvojím rečníckym umením si vyduril mnohých z letargie, dokonca na tvári pána ministra sa objavila červená rumeň. Takže asi sa mu to ťažko počúvalo a zároveň sa ozvali aj kolegovia zo strany SMER, neviem, či celkom korektne a či celkom sa dá tomu rozumieť, čo chcel pán poslanec, myslím, že Kéry povedať tým veľmi. Asi chcel byť vtipný, ale vtipy majú byť vtipné a smejeme sa na smiešnom a nesmejeme sa na nesmiešnom. Je to podľa mňa to a najdôležitejší moment bol, že skutočne myslíš veci vážne, a je pravdou a je dobre priznať, že tri roky sleduješ jednu jasnú líniu. Dúfam, že po tomto prejave je tá jedna jasná línia vidieť, a to je moderné a pred svetom sa nehanbiace školstvo, aby vychovávalo deti, ktoré sú schopné konkurencie a sú vychované tak, aby sa mohli uplatniť ako doma, tak v zahraničí. Ďakujem.
Hlina, Alojz, poslanec NR SR (2013-11-26):
Ďakujem veľmi pekne. Vážený pán predseda, za tú vašu aroganciu a lenivosť začíname platiť vysokú cenu. Predpokladám, že nedopatrením ste zabudli zaradiť do programu správu o Gorile. Existuje platné uznesenie Národnej rady, ktoré nikto nikdy nezrušil, že správa o Gorile má byť prečítaná v parlamente a má sa o nej prejednávať, má byť k nej rozprava. Čiže ja nedávam hlasovať o tom, že či má byť, alebo nemá byť, lebo ona má byť. Ja len dávam návrh, aby táto správa o Gorile bola určená na termín po prejednaní štátneho rozpočtu. Ďakujem.
A. Belousovová, podpredsedníčka NR SR: (2007-03-22):
Otváram rozpravu o tomto bode. Do rozpravy som nedostala žiadnu písomnú prihlášku. Preto sa pýtam, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram preto možnosť podania ústnych prihlášok do rozpravy a zároveň vyhlasujem rozpravu za skončenú. Chcem sa opýtať navrhovateľa, či chce ešte zaujať stanovisko.  Pán minister? Nie. Žiada si záverečné slovo spoločný spravodajca? Nie, ďakujem. Prerušujem rokovanie o tomto bode programu. A ďalej budeme pokračovať v rokovaní druhým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 168 a spoločnú správu výborov máte ako tlač 168a. Prosím znovu ministra financií Slovenskej republiky pána Jána Počiatka, aby vládny návrh zákona odôvodnil. Nech sa páči, pán minister.
Kalist, Peter, poslanec NR SR (2011-10-11):
Ďakujem pekne. No začína sa tu dosť výrazne strašiť. Spájajú sa tu dve úplne, úplne odlišné veci. Len na porovnanie, aj Česká republika dostáva eurofondy, takisto aj Bulharsko a mnohé ďalšie krajiny, a takisto sú prijímateľmi alebo v pozitívnej finančnej bilancii. Nie sú členmi eurozóny, nebudú prispievať do eurovalu. Členstvo v EÚ nik neohrozuje, opakujem znova, sú to dva odlišné problémy. SaS, a my pevne veríme, že možno aj Slovensko, má proste iný názor. Neviem o tom, že by v demokracii bolo zakázané mať iný názor, alebo dokonca, že by za iný názor mal človek akýmkoľvek spôsobom trpieť. Takže SaS nespojila tieto dve veci, teda hlasovanie o dôvere a hlasovanie o eurovale a o navýšení eurovalu. SaS s tým nemá nič. Ktokoľvek nám to bude podsúvať, nemá pravdu. Opakujem, SaS nespojila tieto dve veci a zásadne s tým nesúhlasí. Nevidíme dôvod na spájanie týchto dvoch vecí, pretože si myslíme, že navyšovanie eurovalu je v príkrom rozpore s programovým vyhlásením vlády. Preto ešte raz, nesúhlasíme s tým, aby nám to niekto podsúval, že SaS to spojila, alebo že SaS je za toto zodpovedná. Áno, SaS má iný názor. Ten názor bol ale stále rovnako konzistentne prezentovaný. My sme neotočili, nechcem tým povedať, že niekto iný otočil, len hovorím o nás. My sme nijakým spôsobom tento názor nezmenili a stále na ňom zotrvávame.
Paška, Pavol, predseda NR SR (2013-09-19):
(Hlasovanie.) 133 prítomných, 27 bolo za, 105 sa zdržalo, 1 nehlasoval. Návrh sme neschválili.
P. Prokopovič, poslanec: (2001-11-29):
Ďalej, pán predsedajúci, mám poverenia z výboru podľa § 79 ods. 5 navrhnúť Národnej rade, aby hlasovaním posunula tento zákon do tretieho čítania.
Paška, Pavol, predseda NR SR (2013-06-27):
Pán poslanec Sulík, reakcia.
T. Cabaj, podpredseda NR SR: (2010-01-20):
Slovo má pán poslanec Jaroslav Ivančo, pripraví sa Pavol Goga.
Danko, Andrej, predseda NR SR (2019-10-28):
Sme v treťom čítaní .
Blanár, Juraj, podpredseda NR SR (2022-10-19):
Vážené pani poslankyne, páni poslanci, poprosím o pokoj v rokovacej sále, aby sme mohli pokračovať v druhom čítaní o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Je to pod parlamentnou tlačou 1036, spoločná správa výborov je pod tlačou 1036a. Pán navrhovateľ minister financií Matovič je už na svojom mieste. Dávam teraz slovo spoločnému spravodajcovi z výboru pre financie a rozpočet, predsedovi pánovi Viskupičovi, aby informoval Národnú radu o výsledku rokovania výborov. (Reakcia spravodajcu: „ Nie, nie, to už bolo, ja som v rozprave. “) Aha, pardon. (Reakcia spravodajcu.) Mal som tu poznačené, že ešte pán spravodajca má vystúpiť, aby informoval Národnú radu... Tak výborne, takže evidujem. Pán spoločný spravodajca už podal informáciu, takže v rozprave teraz vystúpi pán predseda výboru finančného Viskupič. Nech sa páči, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1036.)
Zmajkovičová, Renáta, podpredsedníčka NR SR (2013-03-19):
V rozprave vystúpi pani poslankyňa Gibalová, pripraví sa pán poslanec Hrnčiar.
Bugár, Béla, podpredseda NR SR (2016-09-09):
Pán poslanec Fecko.
Martvoň, Anton, poslanec NR SR (2014-11-09):
Ďakujem pekne. Pán poslanec Mihál, znova vystúpenie, pri ktorom som myslel, že dostanete infarkt. No v každom prípade, čo sa týka toho dlhu v Žiline, tak de facto nešlo o odpustenie dlhu, išlo o prevzatie dlhu štátom a už pán predchádzajúci primátor mal s tým problém a žiadal vládu o pomoc. Otázka znie, prečo mu vláda Ivety Radičovej vtedy nepomohla. Tu chcem ale poukázať na to, že nikto neodpustil dlhy Igorovi Chomovi ako fyzickej osoby. Bol prevzatý dlh mesta Žilina ako subjektu, ktorý sa dotýka niekoľko desiatok tisíc ľudí, aby mohli žiadať o eurofondy. Čiže je to niečo obdobné, ako robila vami všetkými z opozície obhajovaná firma Veriteľ v minulosti, keď oddlžovala taktiež inštitúcie, ktoré boli štátne alebo ktoré boli verejné ako také. A nikto nemôže pochybovať o tom, že mesto Žilina je verejnoprávna inštitúcia alebo korporácia. Čo sa týka prípadu, pán minister Mihál alebo bývalý minister Mihál, čo ste hovorili ohľadom pani Nicholsonovej, že ako štátna tajomníčka podala na svojho poradcu trestné oznámenie, že to bolo niečo iné, ako sa udialo tu. Nie. Aj v tomto prípade náš minister zdravotníctva, čo sa týka Piešťan, podal alebo ide podať trestné oznámenie. Sám. Vy ste nepodali, on podal. To je to isté. A to isté bolo aj pri MH Developmente, kde tiež náš príslušný minister vnútra spolu s ministrom hospodárstva podali trestné oznámenie. Čiže nie je to nič iné ako to, že aj my vyvodzujeme zodpovednosť voči ľuďom, ktorí pochybia. Toľko z mojej strany. Čiže, pán Mihál, poprosím do budúcnosti trošku, trošku viac kľudu pri tom vystúpení, lebo mne ako spravodajcovi je tu trošku problém, viem, že máte silný hlas, aby som to tu vydržal.
Krajčí, Marek, poslanec NR SR (2023-03-22):
Ďakujem pekne za slovo. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Baránik, Alojz, poslanec NR SR (2016-09-13):
No tak ma prerušte. Na akom základe ma prerušíte?
A. Belousovová, podpredsedníčka NR SR: (2008-09-16):
Ďalej budeme pokračovať prvým čítaním o návrhu poslancov Národnej rady Slovenskej republiky pána Júliusa Brocku a Ivana Štefanca na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona ste dostali ako tlač 722 a návrh na jeho pridelenie na prerokovanie výborom je v rozhodnutí č. 723. Teraz má slovo pán poslanec Július Brocka, aby tento návrh zákona uviedol. Nech sa páči, pán poslanec.
Cicoň, Antonín, poslanec NR SR (2014-12-09):
Ďakujem za slovo. Pán predseda, v rozprave k uvedenému zákonu vystúpila pani poslankyňa Žitňanská. Informácia neobsahuje žiadne pripomienky prezidenta, preto sme v treťom čítaní . Prosím, otvorte rozpravu.
P. Hrušovský, podpredseda NR SR: (2002-06-27):
Teraz dávam slovo pánovi poslancovi Mesiarikovi, ktorého poveril jeho gestorský výbor, aby informoval Národnú radu o výsledku prerokúvania návrhu vo výboroch, ako aj o stanovisku a odporúčaní gestorského výboru. Pán poslanec Mesiarik. M. Mesiarik, poslanec: Ďakujem za slovo, pán predsedajúci. Vážený pán minister, vážené poslankyne, poslanci, Národná rada svojím uznesením z 21. mája tohto roku po prerokovaní tohto návrhu zákona v prvom čítaní rozhodla o rokovaní o zákone v druhom čítaní a zároveň pridelila predmetný návrh Ústavnoprávnemu výboru Národnej rady a Výboru Národnej rady Slovenskej republiky pre sociálne veci a bývanie. Chcem vám oznámiť, že gestorský výbor, ktorým je výbor pre sociálne veci a bývanie, nedostal do 14. júna žiadne stanovisko poslancov Národnej rady, ktorí nie sú členmi výborov, ktorým bol predmetný návrh zákona pridelený. Návrh zákona odporučili schváliť ústavnoprávny výbor svojím uznesením č. 1030 a Výbor Národnej rady Slovenskej republiky svojím uznesením č. 510. Z uznesení výborov Národnej rady Slovenskej republiky, ktoré návrh zákona prerokovali, nevyplynuli žiadne pozmeňujúce a doplňujúce návrhy. A preto je to všetko z mojej strany pri spoločnej správe a žiadam, pán predsedajúci, aby ste otvorili rozpravu.
Grendel, Gábor, podpredseda NR SR (2022-10-06):
S faktickou poznámkou ešte pán poslanec Peter Kremský.
Bugár, Béla, podpredseda NR SR (2018-06-19):
Pán poslanec, návrh. (Reakcie z pléna.)
Škopová, Anežka, poslankyňa NR SR (2024-01-24):
Ďakujem za slovo. Pani poslankyňa Kleinert, chcem sa vám poďakovať za váš vecný prejav. Musím povedať, že vaše slová pekne podčiarkli, prečo je novela Trestného zákona škodlivá. Právny štát je v ohrození a Slovensko sa tak stáva Titanicom, ktorý sa vydal do nebezpečných vôd. Takmer každá jedna veta predsedu vlády Roberta Fica je ako taký ľadovec, ktorý našu spoločnú loď zvanú Slovensko poškodzuje a potápa. Svojimi vyjadreniami o Ukrajine či Európskej únii potápa renomé Slovenska v medzinárodných vzťahoch. Robert Fico sa však neštíti potápať ani svojich vlastných občanov, ako sme to mohli vidieť na Ekonomickom fóre v Davose, kde bez hanby adresoval rasistické poznámky na Rómov. Pred sebou však máme ľadovec, ktorý bez pochýb uvrhne Slovensko do izolácie, pripraví ho o eurofondy a ohrozí bezpečnosť občanov. Týmto ľadovcom je práve novela Trestného zákona, ktorú vláda predkladá v skrátenom legislatívnom konaní. A čo robí kapitán tento lode, ktorým je Robert Fico? Namiesto toho, aby zmenil kurz plavby a odklonil, tak Slovensko od hrozby, vydáva pokyn, aby sa loď k ľadovcu plavila ešte rýchlejšie. Vyzerá to tak, že súčasná vláda sa chystá zámerne potopiť celé Slovensko, len aby mohla použiť záchranný čln pre seba a svojich ľudí a vyhnúť sa tak spravodlivosti. Ešte raz ďakujem za váš prejav.
Paška, Pavol, predseda NR SR (2013-06-19):
(Hlasovanie.) 140 prítomných, 81 za, 58 sa zdržalo, 1 nehlasoval. Tieto body sme schválili.
V. Tomanová, ministerka práce, sociálnych vecí a rodiny SR: (2008-09-11):
Pani Sárközy, nedá mi povedať jednu vec. Ľudia, ktorým sa zvyšuje plat o 20 % na úrade vlády, sú ľudia, ktorí majú základné tarifné triedy 10 alebo 20 % nad sumy životného minima, sú to obslužné a sú to robotnícke činnosti. Takže preto by som bola veľmi rada, aby ste aj týmto ľuďom dopriali slušný plat. Ďakujem. (Potlesk.)
J. Pataky, poslanec: (2004-05-13):
1. V § 10 ods. 1 zmeniť takto: „(1) Na konanie vo veciach ochrany práv k predmetom priemyselného vlastníctva podľa osobitných predpisov a ochrany práv z nekalej súťaže je príslušný Okresný súd Bratislava I, jeho územným obvodom je obvod Krajského súdu Bratislava a územným obvodom Krajský súd Nitra. Okresný súd Banská Bystrica: Jeho územným obvodom je obvod Krajského súdu Banská Bystrica a obvod Krajského súdu Žilina. Okresný súd Košice: Jeho územným obvodom je obvod Krajský súd Košice a obvod Krajského súdu Prešov. (2) Na konanie o opravných prostriedkoch proti rozhodnutiam vydaným v konaní o ochrane práv k predmetom priemyselného vlastníctva podľa osobitných predpisov, o ochrane práv z nekalej súťaže je príslušný Krajský súd v Bratislave, Banskej Bystrici a Košiciach.“ Odôvodnenie: Vzhľadom na to, že v súčasnosti je temer ukončená celková rekonštrukcia právnych predpisov na tomto úseku, treba zabezpečiť aj v oblasti súdnej ochrany a z toho vyplývajúce judikatúry a prípadne zjednocovania súdnej praxe pluralitu a viac názorov a nemožno ponechať na názor jedného jediného senátu. Táto agenda vzhľadom na svoju náročnosť musí mať aj v rámci prvostupňového rozhodovania širší záber a musí sa umožniť, aby sa v rovnakých veciach mohlo zaujať stanovisko a podať svoj odborný názor aj viaceré súdy. Takto bude daný širší priestor na výmenu názorov viacerých sudcov a vážne sporné problémy. Ďakujem za pozornosť. (Potlesk.)
Senko, Ján, poslanec NR SR (2018-06-14):
Ďakujem, vážený pán predsedajúci, v rozprave nevystúpil žiadny poslanec, neboli v rámci teda podané žiadne pozmeňujúce návrhy. Pozmeňujúce návrhy boli podané na rokovaniach výborov Národnej rady, tie sú súčasťou spoločnej správy, Takže, pán predsedajúci, teraz dajte hlasovať o bodoch 1 až 4 zo spoločnej správy s odporúčaním gestorského výboru schváliť.
V. Veteška, podpredseda NR SR: (2006-08-03):
Pán Lipšic začne.
Pellegrini, Peter, podpredseda NR SR (2020-07-07):
No a na záver pani europoslankyňa Lexmann, nech sa páči.
Mizík, Stanislav, poslanec NR SR (2018-09-17):
Ďakujem za slovo, pani predsedajúca. Toto je typický počin, ktorý je súčasťou salámovej metódy pri presadzovaní nového svetového poriadku. Hm, hm, v dedine partner s partnerom, partnerka s partnerkou. Aký ďalší návrh by ste dali, keby ste sa dostali k moci? Dedenie –  človek a partnerka žirafa či Šarik vlčiak s manželkou Vierkou z Horného-Dolného? Dúhové Pridy už fungujú veselo. Chlapi vyzerajú ako ženy, ženy ako chlapi. Už existuje dokonca vo svete nechlap, nežena. Toto tajomné indivíduum sa volá „to“. Isto v budúcnosti navrhnete aj partnerský zväzok „to a to“. Vážené dámy, odkiaľ pochádzate? Kto vás splodil? Žena a žena? Či „to a to“? Základ ľudstva je rodina, muž a žena. Váš návrh je cesta do pekla. A teraz vážne. Táto veta úplne vážna bude. Však osoby rovnakého pohlavia si môžu zanechať závet. Prosím vás, nepchajte to však do zákonov. Však to je Sodoma Gomora. Už len pedofili, zoofili, nekrofili, geriatrofili, psofili, mačkofili a aj budúci krompáčofili nám tu chýbajú. Fuj!
Grendel, Gábor, podpredseda NR SR (2021-10-19):
S reakciou na faktické poznámky – pán podpredseda Národnej rady Juraj Blanár.
P. Hrušovský, predseda NR SR: (2003-09-10):
Otváram rozpravu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak, preto vyhlasujem rozpravu o tomto bode programu za skončenú. Ďakujem pánovi poslancovi. Prerušujeme rokovanie a pristúpime teraz na základe dohody k hlasovaniu o jednotlivých návrhoch zákonov, ktoré sme prerokovali na dnešnom odpoludňajšom zasadnutí Národnej rady Slovenskej republiky. Najskôr o návrhoch zákonov, ktorých predkladateľom z poverenia vlády bol minister pôdohospodárstva, a postupne prosím jednotlivých určených a poverených poslancov výbormi, ktorým bol návrh zákona na prerokovanie pridelený, aby odporučili Národnej rade prijať uznesenia k jednotlivým prerokovaným návrhom zákonov. Prosím pani poslankyňu Tkáčovú, pána ministra pôdohospodárstva, aby zaujal miesto pre navrhovateľov, aby pani poslankyňa navrhla Národnej rade Slovenskej republiky uznesenia k prerokúvanému návrhu zákona. Pani poslankyňa, nech sa páči, máte slovo. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a o zmene a doplnení niektorých zákonov , tlač 294.)
Sulík, Richard, podpredseda vlády a minister hospodárstva SR (2021-06-17):
... dvetisícpäťstokrát, dvetisícpäťstokrát vytvorí hodnotu Jaguar vyššiu ako vy s tou vašou pšenicou. Dvetisícpäťstokrát, viete si toto predstaviť, čo to je? My tu chceme žiť tak, že konské pohony a že budeme si tuto chodiť pšenicu fasovať niekam? Ja chcem žiť v modernej spoločnosti. Ja chcem žiť v spoločnosti, kde budeme mať vysokú životnú úroveň, kde budeme mať veľmi vysokú životnú úroveň. Nie, kde nám bude Kuffa rozprávať, všade pestujte pšenicu. My sme, my sme priemyselná krajina, len vy o tom nemáte páru. Slovensko je druhá najviac spriemyselnená krajina v Európe. Máme tu štyri veľké automobilky. Vyrábame najviac áut na obyvateľa na svete. K tomu je tu štyristo subdodávateľov. Máme tu päť, päť firiem, ktoré vyrábajú lietadlá. Čo vy tu chcete, prosím vás pekne, stále tu strašíte s tou vašou poľnohospodárskou pôdou! Chcete, aby sme tu žili ako pred sto rokmi? Ja teda chcem žiť v krajine, ktorá je, kde je veľmi vysoká životná úroveň. A nie za cenu toho a za cenu takú ešte, že si zničíme prírodu. Preto nám neostane nič iné, ako máme ten priemysel, našťastie, a teraz, čo je dôležité, nie tutok rozvíjať oné, pšenicu, dôležité je sofistikovať tie pracovné miesta, aby tú bežnú manuálnu robotu robili roboty, lebo ľudí budeme mať aj tak málo. Ale my budeme potrebovať tých málo ľudí, nech programujú tie roboty. Toto je to, čo prinesie blahobyt. Toto je to, čo prinesie životnú úroveň. Však keby to tak bolo s tou pšenicou a poľnohospodárskou pôdou, tak by Ukrajina musela byť, Ukrajina je predsa obilnica Európy. Museli by byť asi najbohatší na svete. Toto je akože myslenie z minulého storočia, čo tu vy, pravidelne to rozprávate. Ďakujem pekne za slovo, ďakujem pekne, pán Kuffa, že ste ma nechali vyhovoriť, i keď to som si musel trochu vynútiť. Ďakujem. (Potlesk.)
Danko, Andrej, predseda NR SR (2018-09-18):
Pán poslanec Mizík ešte do rozpravy... O slovo požiadal ešte pred Mizíkom či po Mizíkovi? Teraz? Pán poslanec, nech sa páči.
Blanár, Juraj, podpredseda NR SR (2021-04-01):
Ďalší v rozprave vystúpi pán poslanec Miroslav Suja, pripraví sa potom pán poslanec Milan Mazurek. Nech sa páči, pán poslanec, máte slovo.
Jurinová, Erika, podpredsedníčka NR SR (2012-11-07):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Milanovi Panáčkovi. Nech sa páči.
M. Hort, podpredseda NR SR: (2010-02-11):
Nech sa páči, pán poslanec, môžete pokračovať.
Laššáková, Jana, podpredsedníčka NR SR (2015-11-26):
Ďakujem pekne, pán minister. Poslednú otázku, desiatu, položil pán poslanec Miroslav Kadúc ministrovi zdravotníctva Slovenskej republiky Viliamovi Čislákovi a odpovedať bude pán minister Draxler, a otázka znie: „Ako budete, pán minister, reagovať, ak zdravotné sestry začnú hromadne podávať výpovede?“ Poprosím vás o odpoveď, pán minister.
Jurzyca, Eugen, poslanec NR SR (2016-09-09):
Ďakujem pekne. Klobúk dole, Ondrej, toto bolo naozaj jedno z top vystúpení v rozpravách. Celé to vystúpenie bolo dobré. Ja mám pripomienku alebo poznámku len k tej časti, v ktorej si hovoril o tom, že máme výborne síce upravené legislatívne konanie, celý ten proces ide cez NPK a verejnosť môže doňho vstúpiť a ten zákon sledujeme všetci, ako ide do parlamentu, potom prejde do druhého čítania, tam príde niekto, zrazu vytiahne spod lavice pozmeňujúci návrh, ktorým úplne ten zákon zmení, a celý ten proces je vlastne zbytočný, pretože sa hneď po tom hlasuje, a zbytočné bolo celé to NPK a celá tá možnosť verejnosti do toho procesu vystupovať. Takže moja poznámka je len k tomuto a znie, že ak to nezmeníme, ak to takto naďalej zostane, tak potom v úvodných ustanoveniach rokovacieho poriadku by malo byť napísané, že Národná rada a jej výbory rokujú a konajú podľa textu a ducha rokovacieho poriadku alebo aj inak.
Paška Pavol, predseda NR SR (2013-03-22):
Ďakujem pekne, pani spravodajkyňa. Pani poslankyňa Košútová bude uvádzať v prvom čítaní hlasovanie o vládnom návrhu zákona, ktorým sa dopĺňa zákon č. 330/1991 Zb. o pozemkových úpravách. Je to tlač 406. (Hlasovanie o vládnom návrhu zákona, ktorým sa dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o doplnení niektorých zákonov , tlač 406.)
Paška, Pavol, predseda NR SR (2013-12-18):
Pán poslanec Mikloško, do rozpravy.
Danko, Andrej, podpredseda NR SR (2023-11-28):
Na vystúpenie pána poslanca dve fakt... tri faktické poznámky. Pán poslanec Mikulec.
Glváč, Martin, podpredseda NR SR (2018-06-18):
Ďakujem. S faktickými poznámkami traja poslanci. Končím možnosť prihlásiť sa. Pán poslanec Jurzyca, nech sa páči.
Kotleba, Marian, poslanec NR SR (2016-04-26):
Pani ministerka, mňa vo vašom vystúpení zaujali dva momenty. Prvý z nich bol ten, keď ste povedali, že poslanci budú musieť hlasovať za programové vyhlásenie vlády aj napriek tomu, že majú k nemu výhrady. Chcem sa vás preto v tejto súvislosti spýtať, či neveríte v slobodný výkon mandátu poslanca Národnej rady, pretože potom ako predstavitelia vašej politickej, alebo teraz súčasnej, uvidíme, na ako dlho, súčasnej politickej strany MOST – HÍD sa podpísali pod tú výzvu, ktorá povinne posiela deti do koncentračných táborov, tak dnes sme tu mali ďalšie vyhlásenie teda z úst predstaviteľov MOST – HÍD o tom, že poslanci musia hlasovať. Takže by som sa chcel spýtať, ako ste to mysleli. A druhá moja otázka je taká, že povedali ste, že súčasné alebo programové vyhlásenie vlády v súčasnej podobe nenapĺňa vaše predstavy o ochrane ľudských práv. Ľudské práva ako vašu prioritu ste spomínali už v tom predošlom vystúpení niekedy minulý týždeň, chcem sa spýtať teda, aká je tá vaša predstava o ochrane ľudských práv a či napriek tomu, že aj takáto kľúčová oblasť nie je spracovaná podľa vašej predstavy a podľa vašich možno nejakých cieľov, či ste s tým stotožnená a či odporučíte poslancom za vašu stranu za takéto programové vyhlásenie hlasovať. Ďakujem.
Kaliňák, Robert, podpredseda vlády a minister vnútra SR (2013-06-27):
Ďakujem pekne, vážená pani predsedajúca. Dámy poslankyne, páni poslanci, pekný deň vám všetkým prajem. Dovoľte mi, aby som z poverenia predsedu vlády v znení príslušných ustanovení rokovacieho poriadku Národnej rady Slovenskej republiky ospravedlnil z dnešnej hodiny otázok a interpelácií neprítomných členov vlády a oznámil ministrov poverených ich zastupovaním. Neprítomný je minister práce sociálnych vecí a rodiny Ján Richter a zastúpi ho pani ministerka zdravotníctva Zuzana Zvolenská. To isté platí o pánovi podpredsedovi vlády pre investície Ľubomírovi Vážnom, ktorý ale nemá otázky, a takisto pán minister školstva, vedy a výskumu a športu Dušan Čaplovič, na ktorého tiež nie sú žiadne otázky. Skončil som, pani predsedajúca.
P. Paška, predseda NR SR: (2009-12-03):
Prvá otázka je od pána poslanca Lebockého a znie: „Vážený pán premiér, je Slovenská republika spokojná s dohodami o obsadení čelných pozícií Európskej únie?“
Pellegrini, Peter, predseda NR SR (2015-04-24):
Ďakujem pekne. Posledným v rozprave prihlásený je pán poslanec Raši. Ak dovolíte, pán poslanec, ja len jednu vec ešte, lebo som upozornil pána poslanca Přidala a chcem, aby som opravil, som sa odvolal na rokovací poriadok, takéto ustanovene v rokovacom poriadku nie je, ale v základoch nejakého slušného správania a praxe, ktorú tu dodržujeme, nemali by sa tu požívať nejaké jedlá alebo také niečo. Takže, ospravedlňujem sa, ak som zaviedol, že to prikazuje rokovací poriadok, beriem tú moju pripomienku späť. Pán poslanec, nech sa páči.
Kuffa, Štefan, poslanec NR SR (2022-10-05):
... budú chodiť vešať tieto dúhové vlajky. Prosím vás pekne, sa spamätajte, že čo, čo tu to rozprávate. Však reagujem na neho. Veď on rozprával, že pani Cigániková tuná chodí v dúhovej vlajke, tak... (Prerušenie vystúpenia predsedajúcim.)
Jurinová, Erika, podpredsedníčka NR SR (2015-05-06):
Pán poslanec Kvasnička.
Pročko, Jozef, poslanec NR SR (2022-10-18):
Taraba, pápež povedal, že je za registrované partnerstvo. Gyimesi dostal vyhrážky, no ako ja som povedal, že nerozdeľujem ľudí na liberálov, homosexuálov, ale na dobrých a zlých a všade sa tí zlí nájdu, čo sa vyhrážajú. Kuffa, mne je ľúto, že sa vám vyhrážajú, opakujem, všade sú zlí aj dobrí. Gýmeši, Gýmeši (Gyimesi, pozn. red.), vieš, Ďuro, kto ťa tu netoleruje? Povedz mi. A opakujem, aj keď tebe sa vyhrážali tí ľudia, to je, to je to, to je to zlo v spoločnosti, ktoré všade je. Kočiš, vy sa vyviňujete z pekla, do ktorého vediete svojich voličov. Kočiš, aj u vás na Facebooku každý jeden príčetný človek na Slovensku vidí, čo tam robíte, Kočiš. Šírite nenávisť aj vy. Vy tu, vy tu rozprávate o tom, že my tancujeme na hroboch, prepánaboha, vy ste tak zneužili túto tému a tak sa vyviňujete, Kočiš, z tejto témy, že to nie je možné. Ja vás, Kočiš, nepovažujem za konzervatívca. Ja vás, Kočiš, považujem za fašistu a extrémistu. Kuffa, u blížnych svojich, u blížnych svojich, viete, to je tak, blížny je každý, len nesmieme tých blížnych mlátiť na poli, prípadne starenku prefackať. Viete, to je také, že tí blížni by mali byť naši naozaj blížni. A ja vás nepovažujem za, za človeka, ktorý by chcel ubližovať tým LGBT ľuďom, len to vy keď poviete naozaj niečo, tak to je jak, ako už ste tu počuli, jak keby ste bol z 12. storočia. Kuriak, ja som to povedal, zlí sú aj na jednej, aj na druhej strane. Povedal som to. Ja nehovorím, ja nehovorím, ja nehovorím o tom, že, že v LGBT sa nájdu tiež všetci, že sú všetci skvelí, ale opakujem ešte raz, tolerujme, tolerujme... (Prerušenie vystúpenia časomerom.)
Grendel, Gábor, podpredseda NR SR (2021-06-30):
Poslanec Ján Blcháč.
Bugár, Béla, podpredseda NR SR (2017-12-21):
Pán poslanec Krajčí.
Laurenčík, Milan, podpredseda NR SR (2020-07-15):
Páni poslanci! (Reakcie z pléna.) Prosím, kľud v sále. (Neutíchajúci ruch v sále a zaznievanie gongu.) Páni poslanci, ukľudníme sa a pokračujeme, pokračujeme ďalej. Pán poslanec Dostál, máte to viac ako na päť minút? Predpokladám, že áno, tak vyhlasujem prestávku a o 17.00 hod. hlasujeme. (Reakcie z pléna.) (Prestávka.) (Po prestávke.)
P. Hrušovský, podpredseda NR SR: (2001-09-17):
(Hlasovanie.) Prítomných je 104 poslancov, za 99, zdržali sa 3, nehlasovali 2. Návrh sme schválili. Prosím ďalší návrh.
Ďuriš Nicholsonová, Lucia, podpredsedníčka NR SR (2017-09-12):
Ďakujem pekne. A v zmysle rokovacieho poriadku má nárok na záverečné slovo aj pán spravodajca, nech sa páči.
Ledecký, Vladimír, poslanec NR SR (2023-02-14):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jarjabek, Dušan, poslanec NR SR (2014-11-09):
Ďakujem pekne za slovo, pani predsedajúca. Pán poslanec Bugár, kritizovali ste opozíciu, kritizovali ste koalíciu, vcelku vyvážene, by som povedal, na prvý pohľad. Ale netreba zabudnúť na jednu vec, vy ste boli pri tom, pán poslanec Bugár, keď sa robili v tejto republike nemravné zajacoidnosti, ktoré vy ste podporovali vtedy ako poslanec, nemravné zajacoidnosti, pán poslanec Bugár. Nemali ste žiadne výhrady voči tomu, keď sa z pacienta stal klient. Nemali ste žiadne výhrady k tomu, keď to zdravotníctvo prešlo vtedy tými takzvanými reformami. Potom ste boli vo vláde pani Radičovej, kde množstvo vecí, o ktorých ste teraz hovorili, ste mohli spraviť. Opäť ste ich nespravili. Teraz sa sem postavíte ako opozičný poslanec a začnete kritizovať čosi, o čom ste vy mohli rozhodnúť veľmi jednoducho, keď ste boli pri moci. Toto sa mi zdá z vašej strany trošku nekorektné, nehnevajte sa, a trošku pritiahnuté za vlasy. Skutočne je to tak, že keď ste v opozícii, hovoríte niečo úplne iného, ako keď ste v koalícii. Viete, a potom šibrinkujete tu kadejakými číslami ohľadne tendra, iné hovorí pán Lipšic, iné hovoríte vy, iné hovoria tuná ďalší poslanci. Tak koľko to bolo? Bolo to milión, milión šesťstotisíc, s DPH, bez DPH? Ako to je vlastne? No ste sa k tomu pripojili, hej? Tak sa nečudujte. Ja sa pýtam, aké sú tie konkrétne čísla, o ktorých sa tuná hovorí? Veď toto je obyčajné zavádzanie verejnosti, skutočne. Ak to má mať nejaký konkrétny cieľ aj pre nás, ktorí v tejto problematike nie sme doma, tak by sme chceli vedieť presné čísla. Ďakujem za pozornosť.
Taraba, Tomáš, poslanec NR SR (2021-11-02):
Vážený pán Kremský, tak dali ste vlastne zmenu procedurálu, ktorý vy ste procedurál navrhli. Ale nechcete tam doplniť aj, aké bude odškodnenie pre ľudí v prípade, že dôjde k úniku dát, pretože to je to, čo odkedy ste prišli, je tu problém, že napríklad aj NCZI malo obrovský únik dát. Takže myslím si, že nielen zbierať dáta by štát mal, ale keď sa na Západe udeje akýkoľvek únik dát z privátnej firmy, tak čítame v novinách, že sú to miliardové odškodné, ktoré sa platia spotrebiteľom. Myslím si, že keď štát teda chce mať nejaké informácie a dáta o ľuďoch, tak to bé by malo byť, že kedy začne štát odškodňovať za úniky dát, ktoré v akejkoľvek podobe idú. Takže či nemyslíte, že aj toto by malo byť súčasťou toho procedurálneho návrhu.
Zmajkovičová, Renáta, podpredsedníčka NR SR (2013-07-01):
Pán poslanec Érsek.
Bugár, Béla, podpredseda NR SR (2018-12-05):
Pán poslanec Budaj, nech sa páči, môžte vystúpiť v rozprave.
Šimečka, Michal, podpredseda NR SR (2024-06-27):
Ďakujem veľmi pekne. Pokračujeme otázkou číslo 3, ktorá je adresovaná ministerke kultúry Martine Šimkovičovej a je od poslanca Jána Hargaša a znie: „Kedy bude vyhodnotená výzva dotačného systému Ministerstva kultúry Slovenskej republiky v programe Obnovme si svoj dom, podprogram 1.1 Obnova kultúrnych pamiatok? Prečo do dnešného dňa nezasadla hodnotiaca komisia, keď táto výzva mala uzávierku ešte v roku 2023? Ako bude ministerstvo kultúry riešiť skutočnosť, že od začiatku roka sa zastavila obnova pamiatok na Slovensku a že potencionálni prijímatelia nebudú vedieť využiť dotácie do konca roka 2024?“ Pani ministerka, máte slovo.
Laššáková, Jana, podpredsedníčka NR SR (2015-04-15):
Nemôžete reagovať.
Dubovcová, Jana, poslankyňa NR SR (2010-10-19):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený vládny návrh zákona na prerokovanie výborom Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre ľudské práva a národnostné menšiny. Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 24. novembra 2010 a gestorský výbor do 26. novembra 2010.
P. Paška, predseda NR SR: (2009-04-23):
(Hlasovanie.) 139 prítomných, 81 bolo za, 57 sa zdržalo, 1 nehlasoval. Aj tieto body sme schválili.